作者:韋應物
標題:寄令狐侍郎
內容:三山有瓊樹，霜雪色逾新。始自風塵交，中結綢繆姻。西掖方掌誥，南宮複司春。夕燕華池月，朝奉玉階塵。眾寶歸和氏，吹噓多俊人。群公共然諾，聲問邁時倫。孤鴻既高舉，燕雀在荊榛。翔集且不同，豈不欲殷勤。一旦遷南郡，江湖渺無垠。寵辱良未定，君子豈緇磷。寒暑已推斥，別離生苦辛。非將會面目，書劄何由申。